Chrósćicy (JK/SN). Poslednje podłožki pola Budyskeho krajnoradneho zarjada je Chróšćanska gmejna minjeny tydźeń zapodała, zo by spěchowanske srědki za přetwar stareje šule na gmejnski zarjad dóstała. Twarske dźěła chcedźa po słowach wjesnjanosty Marka Klimana (CDU) na zašłym posedźenju gmejnskeje rady hakle nazymu zahajić. Potom liča z tym, zo změja twarske firmy swobodne kapacity a zo budu snano tež płaćizny wo něšto přijomniše. Zo so spěchowanske srědki přizwola, je wulka nadźija Chróšćanow. Dotal běchu za tajke přede- wzaća srědki wokrjesa abo wšelakich spěchowanskich programow stajnje při- zwolili. Tak změjetej gmejna a planowanski běrow dosć časa, wotpowědne dźěła wupisać a nadawki přepodać.
szl_Latn